
BIROUL  PERMANENT
AL
CAMEREI  DEPUTAŢILOR




Vă înaintăm, alăturat, raportul asupra proiectului de Lege privind aprobarea Ordonanței de urgență a Guvernului nr. 102/2022 pentru modificarea și completarea Legii nr. 207/2015 privind Codul de procedură fiscală, trimis cu adresa nr. PLx.512/2022, din 26 septembrie 2022.
În raport cu obiectul și conținutul său, proiectul de Lege face parte din categoria legilor ordinare.


PREŞEDINTE,

Bogda-Iulian HUȚUCĂ

RAPORT

asupra proiectului de Lege privind aprobarea Ordonanței de urgență a Guvernului nr. 102/2022 pentru modificarea și completarea Legii nr. 207/2015 privind Codul de procedură fiscală

În conformitate cu prevederile art. 95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere pe fond, în procedură  de urgență,  cu proiectul de Lege privind aprobarea Ordonanței de urgență a Guvernului nr. 102/2022 pentru modificarea și completarea Legii nr. 207/2015 privind Codul de procedură fiscală.
Senatul, în calitate de primă Cameră sesizată, a adoptat proiectul de Lege în ședința din 19 septembrie 2022.
Conform prevederilor art.75 din Constituția României, republicată, și ale art.92 alin. (9) punctul 1 din Regulamentul Camerei Deputaților, republicat, Camera Deputaților este Cameră decizională.
La dezbaterea proiectului de Lege s-au avut în vedere avizele favorabile ale Consiliului Legislativ și  Consiliului Economic şi Social, precum și avizul favorabil  transmis de Comisia juridică, de disciplină și imunități.  
[bookmark: _GoBack]Proiectul de lege vizează, potrivit Notei de fundamentare,  transpunerea corectă  a prevederilor Directivei 107/2014/UE ce modifică Directiva 16/2011/UE în ceea ce privește schimbul automat obligatoriu de informații în domeniul fiscal. Prin Ordonanța de urgență se implementează recomandările experților Forumului Mondial privind transparența și schimburile de informații în scopuri fiscale din cadrul OECD cu privire la implementarea Standardului Comun de Raportare, precum și cele ale experților Comisiei Europene referitoare la transpunerea corectă și completă a Directivei 2014/107/UE. 
În conformitate cu prevederile art. 62 din Regulamentul Camerei Deputaților, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din data de 18 octombrie 2022.
	La lucrările Comisiei pentru buget, finanțe şi bănci deputații şi-au înregistrat prezența conform listelor de prezență.
La dezbaterea proiectului de Lege au participat, în calitate de invitați,  domnul  Mihai-Călin Precup, secretar de stat și domnul Ștefan Bălescu, șef serviciu, ambii din cadrul Ministerului Finanțelor.                                 
În urma examinării proiectului de Lege, a avizelor primite şi a opiniilor exprimate, deputații, au hotărât, în ședința din data de 18 octombrie 2022,  cu majoritate de voturi, să propună plenului Camerei Deputaților un raport de adoptare a proiectului de Lege privind aprobarea Ordonanței de urgență a Guvernului nr. 102/2022 pentru modificarea și completarea Legii nr. 207/2015 privind Codul de procedură fiscală, în forma adoptată de Senat. 
În cursul dezbaterii, domnul deputat Victor Ilie a depus un amendament ce a fost respins prin vot, amendament ce se regăsește în Anexă. 

În raport cu obiectul și conținutul său, proiectul de Lege face parte din categoria legilor ordinare.




	PREŞEDINTE,

Bogdan-Iulian HUȚUCĂ

	SECRETAR,

Iulius Marian FIRCZAK









Șef serviciu,
Giorgiana Ene

Consilier parlamentar,
Valentina Rotaru

Anexă 

AMENDAMENTE RESPINSE

În cursul dezbaterii, Comisia a respins următorul amendament:

	Nr. crt.
	Text ordonanţă
	Text Senat
	Text propus de comisie
(autorul amendamentului)
	Motivarea
1. admiterii
2. respingerii
	Camera decizională 

	1.
	



(13) În vederea îndeplinirii obligaţiei de raportare de către instituţiile financiare raportoare, A.N.A.F. nu ia în considerare un demers sau o serie de demersuri care, având în vedere toate faptele şi circumstanţele relevante, au drept scop principal evitarea obligaţiilor şi procedurilor prevăzute de prezentul articol, art. 291 alin. (4), anexele nr. 1 şi 2, precum şi de Acordul FATCA.
	
	1. La punctul 1, aliniatul 13 al articolului 62 se modifică și va avea următorul cuprins: 

(13) În vederea îndeplinirii obligaţiei de raportare de către instituţiile financiare raportoare, în cazurile în care procedurile de prudență și raportare nu sunt respectate, A.N.A.F. nu ia în considerare un demers sau o serie de demersuri. Masura aceasta va fi luata având în vedere toate faptele şi circumstanţele relevante. 

Autor: Victor ILIE, USR 

	



2. prin vot
	Camera Deputaţilor

